கேள்வி: வீணா தாசு பற்றி விளக்கவும்.
பதில்: வீனா தாசு (''Veena Das'')(பிறப்பு 1945) இந்தியா ஜான்ஸ் ஹாப்கின்ஸ் பல்கலைக்கழகம் க்ரீகர்-ஐசனோவர் மானிடவியல் பேராசிரியராக உள்ளார். இவரது கோட்பாட்டு நிபுணத்துவத்தின் பகுதிகளில் வன்முறையின் மானுடவியல், சமூக துன்பம், மற்றும் அரசு ஆகியவை அடங்கும். தாசு ஆண்டர் ரெட்சியசு தங்கப் பதக்கம் உட்படப் பல பன்னாட்டு விருதுகளைப் பெற்றுள்ளார். மதிப்புமிக்க லூயிசு என்றி மோர்கன் விரிவுரையும் இவர் நிகழ்த்தியுள்ளார். அமெரிக்கக் கலை மற்றும் அறிவியல் அகாதமியின் வெளிநாட்டுக் கௌரவ உறுப்பினராக நியமிக்கப்பட்டுள்ளார்.
கேள்வி: வீணா தாசு - கல்வி பற்றி விளக்கவும்.
பதில்: தாசு தில்லி பல்கலைக்கழகம் உள்ள இந்திரபிரஸ்தா பெண்களுக்கான கல்லூரியிலும், தில்லி பொருளாதாரப் பள்ளியிலும் படித்து 1967 முதல் 2000 வரை இங்குக் கற்பித்தலில் ஈடுபட்டார். தில்லி பொருளாதாரப் பள்ளியில் எம். என். சீனிவாஸ் மேற்பார்வையில் 1970ல் தனது முனைவர் பட்ட ஆய்வினை முடித்தார். ஜான்ஸ் ஹாப்கின்ஸ் பல்கலைக்கழகம் செல்வதற்கு முன்பு, 1997 முதல் 2000 வரை சமூக ஆராய்ச்சிக்கான புதிய பள்ளியில் மானுடவியல் பேராசிரியராகப் பணியாற்றினார். ஜான்ஸ் ஹாப்கின்ஸ் பல்கலைக்கழகத்தில் 2001 மற்றும் 2008க்கு இடையில் மானுடவியல் துறையின் தலைவராகப் பணியாற்றினார்.
கேள்வி: வீணா தாசு - விருதுகள் பற்றி விளக்கவும்.
பதில்: தாசு 1995-இல் மானுடவியல் மற்றும் புவியியலுக்கான சுவீடன் சமூக ஆண்டர்ஸ் ரெட்சியசு தங்கப் பதக்கத்தைப் பெற்றார். 2000ஆம் ஆண்டு சிக்காகோ பல்கலைக்கழகம் இவருக்கு மதிப்புறு முனைவர் பட்டம் வழங்கியது. தாசு அமெரிக்கக் கலை அறிவியல் அகாதமியின் வெளிநாட்டுக் கவுரவ உறுப்பினர் ஆனார். மூன்றாம் உலக அறிவியல் அகாதமியின் உறுப்பினராகவும் தாசு உள்ளார். 2007-இல், தாசு இரோசெச்டர் பல்கலைக்கழகம் லூயிசு என்றி மோர்கன் விரிவுரையை நிகழ்த்தினார். மானுடவியல் துறையில் மிக முக்கியமான வருடாந்திர விரிவுரைத் தொடராக இது கருதப்படுகிறது. பேராசிரியர் தாசு 2019-இல் இங்கிலாந்து அகாதமியின் சகாவாகத் தேர்ந்தெடுக்கப்பட்டார்.